CELEX: 32016R2289
Language: bg
Date: 2016-12-16 00:00:00
Title: Регламент за изпълнение (ЕС) 2016/2289 на Комисията от 16 декември 2016 година за одобряване на епсилон-момфлуоротрин като активно вещество за употреба в биоциди от продуктов тип 18 (Текст от значение за ЕИП )

17.12.2016   
            
            
               BG
            
            
               Официален вестник на Европейския съюз
            
            
               L 344/68
            
         РЕГЛАМЕНТ ЗА ИЗПЪЛНЕНИЕ (ЕС) 2016/2289 НА КОМИСИЯТА
   от 16 декември 2016 година
   за одобряване на епсилон-момфлуоротрин като активно вещество за употреба в биоциди от продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
   като има предвид, че:
   
               (1)
            
            
               В съответствие с член 11, параграф 1 от Директива 98/8/ЕО на Европейския парламент и на Съвета (2) на 29 май 2013 г. Обединеното кралство получи заявление за включването на активното вещество епсилон-момфлуоротрин в приложение I към същата директива за употреба в продукти от продуктов тип 18 — инсектициди, акарициди и продукти за борба срещу други членестоноги, описан в приложение V към директивата и съответстващ на продуктов тип 18, както е описан в приложение V към Регламент (ЕС) № 528/2012.
            
         
               (2)
            
            
               В съответствие с член 90, параграф 2 от Регламент (ЕС) № 528/2012 на 6 октомври 2015 г. Обединеното кралство представи доклада за оценката заедно със своите препоръки.
            
         
               (3)
            
            
               На 16 юни 2016 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
            
         
               (4)
            
            
               Съгласно това становище може да се очаква, че биоцидите от продуктов тип 18, които съдържат епсилон-момфлуоротрин, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.
            
         
               (5)
            
            
               Поради това е целесъобразно епсилон-момфлуоротрин да бъде одобрен за употреба в биоциди от продуктов тип 18 при спазване на определени спецификации и условия.
            
         
               (6)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Веществото епсилон-момфлуоротрин се одобрява като активно вещество за употреба в биоциди от продуктов тип 18 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Директива 98/8/ЕО на Европейския парламент и на Съвета от 16 февруари 1998 година относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  
                     епсилон-момфлуоротрин
               
               
                  Наименование по IUPAC:
                  
                               
                           
                           
                              Всички изомери: 2,3,5,6-тетрафлуоро-4-(метоксиметил)бензил (EZ)-(1RS,3RS;1SR,3SR)-3-(2-цианопроп-1-енил)-2,2-диметилциклопропанкарбоксилат
                           
                        
                               
                           
                           
                              Изомер RTZ: 2,3,5,6-тетрафлуоро-4-(метоксиметил)бензил (Z)-(1R, 3R)-3-(2-цианопроп-1-енил)-2,2-диметилциклопропанкарбоксилат
                           
                        ЕО №: Няма
                  CAS №:
                  
                               
                           
                           
                              Всички изомери: 609346-29-4
                           
                        
                               
                           
                           
                              Изомер RTZ: 1065124-65-3
                           
                        
               
                  Всички изомери: 93 % тегловни
                  Изомер RTZ: 82,5 % тегловни
               
               
                  1 юли 2017 г.
               
               
                  30 юни 2027 г.
               
               
                  18
               
               
                  Разрешенията за биоциди се издават при изпълнение на следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обърне особено внимание на повърхностните води, седиментите и почвата за продукти, използвани i) за опръскване на закрито; и ii) за опръскване на повърхности на открито.
                           
                        
                              3)
                           
                           
                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.
                           
                        
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 90, параграф 2 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).
      
         (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).